Álom – Győri-Simon Dóra írása

1. A történet felolvasása
2. A történet feldolgozó beszélgetése, kérdések mentén – Miért szeretett volna nevet változtatni Sanyi, a pingvin? Szükség van a névváltoztatásra ahhoz, hogy elérjük az álmainkat, céljainkat? Mire van szükség az álmok, célok eléréséhez? Miért ezt a nevet választotta Sanyi? Te milyen nevet választanál, ha szükséged lenne rá? Ha tudsz, helyzetet is mondj, mikor tennéd ezt? 
3. Feladat – Mindenki válasszon egy színes lapot, osszátok kétfelé. Az egyik oldalra írjátok fel, hogy mik azok a célok, álmok, amiket szeretnél elérni közeli és távoli is lehet). A másik oldalára írjátok fel, hogy milyen valós vagy fantasztikus erőt/ erőket szeretnél birtokolni.
4. Felolvasó kör – Mindenkinek a kártyájára kíváncsiak vagyunk. Olvassátok fel, amit a kártya két oldalára írtatok. 
5. Beszélgető kör – mindenki elmondhatja, hogy mi a legfontosabb elérendő célja/álma – miért érzi úgy, hogy kell neki fantasztikus erő – van-e szüksége másik névre – kinek mondanátok el, ezeket az álmokat (senkinek, mindenkinek, valakinek)
6. Program felvetés - Színház bejárás terv megbeszélése – mit fogunk csinálni a színházban – hogyan készülünk rá – készüljenek kérdésekkel. 
7. Monológok megírása – monológ készítés példák, lehetőségek.
8. „Nem mondhatom el senkinek, elmondom hát mindenkinek” Karinthy Frigyes – A Csokonai Nemzeti színházban tett látogatásunk alkalmával az üres színháztérben, a színpadon mindenki kikiálthatja a gondolatait. A rövid monológokat felvesszük.

